《忆友人张自牧久客邕州二首 其二》
宋代·邓林

半世飘蓬鬓已霜，营营复尔为谁忙。归田未说家山好，作客宁谁道路长。

问信故人时共语，候门童子日相望。重阳已近无消息，又负黄花一度香。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。